Ribe Stifts Adresseaviser, 1842-11-28
Stænderforsamlingen i Viborg. Blandt de Petitions=Komitteen tilstillede Andragender bleve tvende ved Biskop Tage Müller fra flere Geistlige i Ribe Stift om Ophævelse af Mulktering for Udeblivelse fra Skolen samt om at Valget og Valgbarhed indrømmes geistlige Embedsmænd som Beneficiarier - ikke oplæste; det første havde Komitteen anbefalet til Oplæsning men ved Afstemningen vedtoges, at det ikke oplæstes; det andet Andragende havde Kommitteen ikke anbefalet. Derimod oplæstes et Andragende ved Justitsraad With fra 128 Bønder i Skaanderborg Amt, ang, at der maa træffes Foranstaltninger mod Rekruternes Mishandling af Officerer og Underofficerer i Exerceertiden og i GarnisonsTjenesten. Efter at have oplæst Andragendet yttrede Justitsraad With. Hvorvidt den i Andragendet indeholdte Klage er grundet eller ikke, kan jeg vel ei sige; men jeg har selv, paa en Reise gjennem Aarhuus i forrige Sommer, været Vidne til, at slig Mishandling fandt Sted paa Ererceerpladsen der, idet det, besynderligt nok, skulde træffe sig saaledes, at jeg, netop som min Ledsager holdt Lovtale over den humane Behandling, der blev Soldaterne tildeel, saae i mindre end eet Kvarteer uddeelt tre dygtige Lussinger, ledsagede af mange Skjeldsord. Over Behandlingen af de Soldater, der staae ved Bataillonerne i Fredericia, klages der ikke, den skal være god, og Andragendet rammer ikke de derværende militaire Superieurer; men over Behandlingen af de Militaire i andre Byer er det, at der klages, og navnligen skal det i dette Aar være gaaet slemt til i Aarhuus." Gaardeier Ostenfeldt havde ikke personlig været Vidne dertil, men det var blevet ham sagt fra en paalidelig Haand, at der iaar er skeet forskrækkelig Mishandling af Rekruterne i Aarhuus. J Gaarden hos en Kjøbmand, hos hvem Regimentet har en Stald, blev der, efter hvad der var meddeelt ham, opstillet 3 a 4 Rekruter, som der skulde have været gjennembankede, hvis ikke Kjøbmanden var kommen til, og havde erklæret, at han ikke tillod, at slige Scener foregik i hans Gaard. Jngerslev yttrede, at han skundom havde seet en Officeer og vel oftere en Underofficeer tildeele en Karl et Rap eller to, men at der skulde være foregaaet Mishandlinger, maatte han paa det Bestemteste modsige. Hertil svarede With, forsaavidt Slutningen af den samme ærede Talers Foredrag skal være en Benægtelse af mine foregaaende Yttringer, da nødes jeg til at anføre, at jeg ved mine Lussingere har meent 11 a 12 Slag med den flade Klinge, og det ikke een Gang, men 3 Gange paa en Rekrut, der skulde lære at ride. Jeg kan føre Thingsvidne til Oplysning herom, om det skulde gjøres fornødent. Lüttichau, Friis og Brock indrømmede vel, at der uddeeltes Korrektioner, hvilket Krigsartiklerne tillader, men at der fandt Mishandlinger Sted ved de Militaires Dressering kunde de ikke antage. (Komittee: With, Kirk og Friis. Mødet den 21de, gav Præsidenten Ordet til Justitsraad With, der derpaa talte Følgende: "Med Posten idag har jeg fra den Stænderdeputerede for det 5. Kjøbstaddistrikt i Slesvig, Peter Hjort Lorenzen, modtaget en Skrivelse, hvori han underretter mig om, at han, efter i den slesvigske Stænderforsamling først at have maattet døie mange personlige Fornærmelser og Skjældsord, er bleven nægtet Adgang til Forsamlingen, fordi han der har villet tale sit Modersmaal, det danske Sprog; og idet han derfor har sendt mig Gjenpart af en af ham til Kongen indsendt Klage, hvori han anraaber om Hans Majestæts Beskyttelse mod den ham tilføiede Vold, har han bedet mig at foranledige, at der fra nærværende Forsamlings Side gjøres et energisk Skridt i bemeldte Anledning. Jeg har derfor fundet Grund til at forfatte et Andragende om, at Forsamlingen strax vil indgaae med en Petition til Hans Majestæt, at han vil antage sig den danske Nationalitet i Slesvig og forskaffe Nationen den behørige Satisfaction for den samme tilføiede Fornærmelse."